Nege Persent Van Die Beste Uitvindings Kom Uit Israel - Joy! Digital
Nege Persent Van Die Beste Uitvindings Kom Uit Israel
Die Bybel sê nadruklik dat Israel 'n seën vir die wêreld is, nie net geestelik nie, maar ook vir die alledaagse lewe.
Die volgende berig bewys dit weer. Die Engelse tydskrif, Time Magazine, het 'n oorsig gemaak van die beste 100 uitvindings wat in 2019 gemaak is. Israelse maatskappye duik nege keer in die top-100 uitvindings op.
Die kriteria vir die uitvindings het onder meer oorspronklikheid, kreatiwiteit, invloed, ambisie en doeltreffendheid ingesluit. Gegewe die grootte van die bevolking, sou Israel slegs op posisie 101 op die ranglys verskyn en dus buite die top 100 val.
'n Voorbeeld is die WaterGen-watermasjien, wat drinkwater uit die lug kan onttrek en wat lewensreddend kan wees in gebiede waar skoon drinkwater nie beskikbaar is nie. Die masjien benodig min krag wat met sonenergie opgewek kan word en word gereeld gebruik in gebiede wat deur rampe geraak word.
Nog 'n "wenner" is die MyEye2 van OrCam, wat bedoel is vir mense wat siggestremd is. Die toestel, wat minder as een gram weeg, kan aan enige bril aangebring word. Met behulp van kunsmatige intelligensie lees dit teks hardop voor, of dit nou op papier of op die skerm, op 'n produk en selfs straatnaamborde is. Die toestel herken ook gesigte en kan nog baie meer doen.
Nog 'n wenner in die top-100 is die TytoHome van Tyto Care. Dit is 'n apparaat waarmee baie roetine-ondersoeke tuis gedoen kan word wat tans nog dokters benodig. Dit behels ore, keel, die vel en selfs die longe. Die data word direk van die huis na die dokter gestuur wat dan onmiddellik terugvoer kan gee.
'n Finale Israelse uitvindsel uit die top-100, wat ek hier noem, bied hoop vir miljoene mense wêreldwyd wat aan migraine ly. Dit is die toestel "Neranio" van die maatskappy Theranica wat pynverligting kan bied. Die draadlose toestel, wat meer as 100 euro kos en aan die boarm vasgemaak word, kan aangeskakel word sodra die hoofpyn of migraine begin. Dit stimuleer elektries die onderdrukking van pynimpulse. Die produk sal in April 2020 beskikbaar wees, aanvanklik slegs in Israel.